**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO BIOLOGIJOS IR GAMTOS IR ŽMOGAUS PAMOKOSE APRAŠAS**

1. Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49.
2. **Vertinimo planavimas.**
	1. Vertinama išėjus temą, skyrių, kursą ar baigus programą už atsakinėjimą, savarankišką, kontrolinį, projektinį darbą, kūrybines užduotis, testus, pasiekimus konkursuose ir olimpiadose,  laboratorinių, tiriamųjų darbų atlikimą.
	2. Biologijos bei gamtos ir žmogaus dalyko minimalus pažymių skaičius per pusmetį yra: biologijos savaitinių pamokų skaičius + du pažymiai.
3. **Vertinimo vykdymas**:
	1. **Formuojamasis vertinimas** taikomas nuolatos kiekvienos pamokos, darbo proceso ir ne pamokos metu. Taikomos įvairios formuojamojo vertinimo strategijos – stebėjimas, klausinėjimas, diskusija, užduočių analizavimas bei aptarimas, mokinių supratimo įvertinimas ir kt. Suteikiama grįžtamoji informacija – darbo proceso metu mokinys informuojamas apie tai, ką jis jau pasiekė ir ką turėtų daryti, kad pasiekimai būtų geresni. Šio vertinimo metu mokinys paskatinamas pagyrimu, padėka. Informacija pateikiama dažniausiai žodžiu arba užrašoma prie atlikto darbo, pagyrimas gali būti įrašomas į dienyną.
	2. **Diagnostinis vertinimas.** Pažymiu vertinami teoriniai testai, struktūrizuotos užduotys, genetinių uždavinių sprendimas, savarankiškas darbas, praktikos darbai, trumpalaikiai dalykiniai projektai, namų darbai (kūrybiniai).

***Trumpalaikiai projektiniai darbai.*** Rengiami iš vienos temos, bet gali būti ir integruoti.

Apie projektinį darbą mokiniai informuojami mokslo metų pradžioje (vėliau prieš dvi savaites primenama).

Trumpalaikį, projektinį darbą gali atlikti 1 mokinys arba grupelės po 2 – 3 mokinius.

Galutinis vertinimas susideda iš vertinimų:

Išsamus medžiagos pateikimas – 5 taškai.

Vaizdumas ir estetiškumas – 3 taškai.

Atsakymai į papildomus 2 – 3 klausimus iš temos, pateiktus mokytojo ar mokinių – 2 taškai.

Kiekviena dalis vertinama taškais ir vedamas pažymys. Galutinis įvertinimas įrašomas į dienyną projekto pristatymo dieną.

Vertinant ***praktikos darbus***, atsižvelgiama į mokėjimą planuoti bandymo atlikimą, formuluoti hipotezę, darbo tikslą, pagal aprašymą surinkti bandymų priemones, atlikti bandymą, stebėti, sekti rezultatus, braižyti grafikus, įvertinti ir atlikus darbą, parašyti trumpą ataskaitą, pagal pateiktus klausimus ir padaryti išvadas.

Vertinimas mokinio už pristatytą praktikos darbą:

3 balai už savarankišką ir planingą darbo eigą.

2 balai už teisingai gautus ir tvarkingai pateiktus duomenis.

2 balai už padarytas išvadas.

3 balai už papildomas užduotis.

Kiekvieno praktikos darbo aprašyme prie klausimo nurodomi taškai. Jei darbas vertinamas 5 taškais, tai dviejų praktikos darbų taškų suma įrašoma į dienyną, jei 10 taškų, tai taškai verčiami balais, kurie įrašomi į dienyną.

Apie darbą pranešama ne vėliau kaip prieš 1 pamoką.

***Kontrolinis darbas.***

Kontrolinio darbo užduotys gali būti trijų rūšių: testas, struktūrizuotos užduotys, testas + struktūrizuotos užduotys. Kiekviena kontrolinio darbo užduotis vertinama taškais prie užduoties ir nurodoma surinktų taškų vertė balais.

Testą sudaro 10 (20) ar daugiau klausimų su pasirenkamaisiais atsakymais. Kiekvienas teisingai atsakytas testo klausimas vertinamas atitinkamai 1 (0,5) balu(o).

Darbas rašomas daugiau nei 30 min., išėjus temą ar skyrių.

Kontrolinio darbo rezultatai įrašomi į dienyną.

Kontrolinio darbo data pranešama prieš mėnesį, tikslinama prieš savaitę.

Mokiniai, praleidę kontrolinį darbą dėl pateisinamos priežasties, privalo atsiskaityti susitarus su mokytoju.

Mokiniams, praleidusiems kontrolinį darbą be pateisinamos priežasties, mokytojas turi teisę skirti kontrolinį darbą pirmą mokinio atvykimo į mokyklą dieną.

***Savarankiškas darbas:***

Jo metu mokiniai atlieka mokytojo pateiktas užduotis iš jau išmoktų ar naujai išdėstytų temų.

Savarankiško darbo metu mokiniai gali naudotis vadovėliais ar kita informacine medžiaga.

Savarankiško darbas gali būti vertinamas 5 (pažymys bus iš dviejų darbų) ar 10 balų.

Apie savarankiško darbo rašymą iš anksto informuoti nebūtina.

***Apklausa žodžiu:***

 Apie apklausą būtina pranešti prieš 1 pamoką.

 Praleidus pamoką be priežasties, mokytojas turi teisę kitą pamoką kviesti atsakinėti ir vertinti.

 Apklausos rezultatų motyvuotas įvertinimas įrašomas į dienyną tą pačią pamoką.

* 1. **Kaupiamasis vertinimas.**

Kaupiamieji taškai rašomi už aktyvų dalyvavimą pamokoje, namų darbų atlikimą, grupinį darbą, nedidelius tiriamuosius darbus, kūrybinius darbus, trumpas apklausas raštu, išvadų darymą, hipotezių formulavimą, duomenų pateikimą ir rezultatų aptarimą, lentelių sudarymą, piešinius ir kt.

Surinkus 10 ar mažiau taškų (mokinio pageidavimu) pažymys rašomas į dienyną.

* 1. **Apibendrinamasis vertinimas** yra taikomas baigus programą. Jo rezultatai patvirtina mokinių pasiekimus ugdymo programos pabaigoje
1. **Individualios mokinio pažangos stebėjimo forma.**

 4.1.Mokinių vertinimas fiksuojamas mokytojo užrašuose.

 4.2. Po kiekvieno darbo analizuojamos klaidos.

Tokią formą naudoju pažangos stebėjimui per kontrolinius, savarankiškus darbus.

**5.Vertinimo informacijos pateikimas**.

* 1. Rugsėjo mėnesį per pirmąją pamoką mokiniai supažindinami su biologijos bei gamtos ir žmogaus dalykų programomis, mokinių mokymosi pasiekimų informacijos kaupimo ir jos fiksavimo sistema, aptariami vertinimo kriterijai, metodai ir formos.
	2. Mokiniai pasirenka trumpų projektinių darbų temas bei praktikos darbus.
	3. Mokinių pasiekimų vertinimas fiksuojamas elektroniniame dienyne.

Parengė biologijos mokytoja ekspertė Ona Motiejonienė.

Šiuo vertinimo aprašu vadovaujasi Sonata Petkūnienė biologijos pamokose.

|  |  |
| --- | --- |
| PRITARTAGamtos mokslų mokytojų metodinės grupės posėdyje2019-12-02, protokolo Nr.U3-7 | SUDERINTAMetodinės tarybos posėdyje2019-12-30, protokolo Nr.U3-7 |